499.19 REGOLAMENTI EKONOMIĊI TA’ L-AJRUPORT L-AVVIŻ LEGALI 299 tal-2001, kif emendat bl-Avviżi Legali 448 tal-2004, 194 u 411 tal-2007, u 132 tal-2011. L-AVVIŻ LEGALI 299 tal-2001, kif emendat bl-Avviżi Legali 448 tal-2004, 194 u 411 tal-2007, u 132 tal-2011. 1. It-titolu ta’ dawn ir-regolamenti hu Regolamenti Ekonomiċi ta’ l-Ajruport. Tifsir. Emendat: A.L.448 tal-2004; A.L. 132 tal-2011. S.L.499.09 2. F’dawn ir-regolamenti, kemm-il darba r-rabta tal-kliem ma teħtieġx xort’oħra: "aerodrome" għandha l-istess tifsira kif mogħtija lilha fl-artikolu 2 ta’ l-Air Navigation Order; " ajruport" tfisser kull medda ta’ art speċifikament adattata għall-inżul, tlugħumanuvrar ta’ inġenji tal-ajru, inklużi l-istallazzjonijiet anċillari li dawn l-operazzjonijiet jistgħu jinvolvu għar-rekwiżiti tat-traffiku u servizzi tal-inġenji tal-ajru inklużi l-istallazzjonijiet meħtieġa biex jassistu servizzi kummerċjali tal-ajru; " l-Awtorità " tfisser l-Awtorità għat-Trasport f’Malta mwaqqfa bl-artikolu 5 tal-Att dwar l-Awtorità għat-Trasport f’Malta; Kap. 499. Kap. 499. " Direttiva " tfisser id-Direttiva 2009/12/KE tal-Parlament Ewropew u tal-Kunsill tal-11 ta’ Marzu, 2009 dwar l-imposti tal-ajruporti; "imposta tal-ajruport " tfisser imposta miġbura għall-benefiċċju tal-korp ta’ tmexxija tal-ajruport u mħallsa mill-utenti tal-ajruport għall-użu ta’ faċilitajiet u servizzi, li jiġu provduti esklużivament mill-korp ta’ tmexxija tal-ajruport u li jkollhom x’jaqsmu mal-inżul, it-tlugħ, movimenti fl-art upparkjar ta’ inġenji tal-ajru, u l-ipproċessar ta’ passiġġieri u merkanzija; "imposti għal faċilitajiet ajruportwali " tfisser dawk l-imposti kollha li mhumiex imposti tal-ajruport; "korp ta’ tmexxija tal-ajruport " tfisser korp li jkollu bħala l-għan tiegħu, l-amministrazzjoni u l-ġestjoni tal-infrastruttura tal-ajruport, u l-koordinazzjoni u l-kontroll tal-attivitajiet tal-operazzjonijiet differenti li jsiru fl-ajruport; "KUA" tfisser Kumitat tal-Utenti tal-Ajruportimwaqqaf fl-ajruport biex jirrappreżenta l-utenti tal-ajruport; " Ministru " tfisser il-Ministru responsabbli għall-Avjazzjoni Ċivili; " Operatur ta’ ajruport " tfisser korp ta’ tmexxija tal-ajruport; " trasportatur ta’ l-ajru " għandha l-istess tifsira kif mogħtija fir-Regolamenti dwar l-Assenjar ta’ Slots fl-Ajruport; "utent tal-ajruport " tfisser kull persuna fiżika jew ġuridika responsabbli għall-ġarr ta’ passiġġieri, posta jew merkanzija bl-ajru lejn, jew mill-ajruport involut. 3. Bord Regolatorju tal-Imposti Ajruportwali. Emendat: A.L.448 tal-2004; A.L. 194 tal-2007. Sostitwit: A.L.132 tal-2011. (1) L-iffissar, l-eżami u r-regolamentazzjoni tal-imposti tal-ajruport, kif ukoll il-kwalità tas-servizz provdut, jaqgħu taħt ir-responsabbiltà tal-bord mwaqqaf b’dan ir-regolament. (2) (a) Għandu jiġi mwaqqaf bord, li jkun magħruf bħala l-Bord Regolatorju tal-Imposti tal-Ajruport, hawnhekk iżjed ’il quddiem imsejjaħ "il-Bord", li għandu jiltaqa’ darba fis-sena, sakemm ma jiġix miftiehem xort’oħra fl-aħħar laqgħa tal-Bord. (b) Il-Bord ikun ippresedut minn persuna li jkollha reputazzjoni u esperjenza rikonoxxuti fl-ekonomija u li tiġi nominata mill-Ministru. (ċ) Il-President tal-Bord jibqa’ fil-kariga għal perjodu ta’ mhux iktar minn tliet snin, u dak il-perjodu jista’ jiġi estiż għal perjodu ieħor jew perjodi oħra ta’ tliet snin kull wieħed. (d) Minbarra l-President, il-Bord għandu jkun magħmul ukoll minn dawn il-membri li ġejjin: (i) rappreżentant wieħed tad-Direttorat tal-Avjazzjoni Ċivili fi ħdan l-Awtorità għat-Trasport f’Malta; (ii) rappreżentant wieħed tal-KUA; u (iii) rappreżentant wieħed tal-Operatur tal-ajruport. (e) Il-membri u l-President tal-Bord ikollhom vot kull wieħed. Il-President għandu jkollu votdeċiżiv f’każ ta’ votindaqs. (3) Il-quorum għas-seduti tal-Bord għandu jkun ta’ żewġ membri u l-President. (4) (a) L-Operatur tal-ajruport huwa intitolat li jipproponi aġġustamenti fil-livell ta’ imposti tal-ajruport, jew xi modifika fis-sistema jew struttura tal-imposti tal-ajruport skont dan is-sub regolament. (b) L-Operatur tal-ajruport għandu jikkomunika lill-KUA għall-konsultazzjoni, il-proposta tiegħu, flimkien mar-raġunijiet għat-tibdil propost, mhux aktar tard minn erba’ xhur qabel ma xi proposta tidħol fis-seħħ, ħlief jekk ikun hemm ċirkostanzi eċċezzjonali li jenħtieġ u li jiġu ġustifikati mal-utenti tal-ajruport. (ċ) Qabel kull konsultazzjoni mal-KUA, l-Operatur tal-ajruport għandu jipprovdi lill-KUAl-informazzjoni dwar il-komponenti li jkunu l-bażi li fuqha jiġu determinati s-sistema jew il-livell tal-imposti kollha tal-ajruport, u dik informazzjoni għandha tkun tinkludi: (i) lista tad-diversi servizzi u l-infrastruttura provduti b’kumpens għall-imposta tal-ajruport miġbura; (ii) il-metodoloġija użata biex jiġu stabbiliti l-imposti tal-ajruport; (iii) l-istruttura ġenerali tal-ispejjeż fir-rigward tal-faċilitajiet u s-servizzi li magħhom ikunu relatati l-imposti tal-ajruport; (iv) id-dħul mill-imposti differenti u l-kost totali tas-servizzi li dawn ikopru; (v) kull finanzjament mill-awtoritajiet pubbliċi tal-faċilitajiet u s-servizzi li magħhom ikunu relatati l-imposti tal-ajruport; (vi) previżjonijiet tas-sitwazzjoni fl-ajruport fir-rigward tal-imposti, taż-żjieda fit-traffiku u tal-investimenti proposti; (vii) l-użu attwali tal-infrastruttura u t-tagħmir tal-ajruport matul perjodu speċifiku; (viii) ir-riżultat previst ta’ kull investiment kbir propost skont l-effetti tagħhom fuq il-kapaċità tal-ajruport; u (ix) pjanti ta’ proġetti ta’ infrastruttura ġodda qabel ma dawn il-pjanti jiġu finalizzati. (d) Qabel kull konsultazzjoni mal-Operatur tal-ajruport, il-KUA għandu jipprovdi lill-Operatur tal-ajruport l-informazzjoni li ġejja dwar kull utent tal-ajruport: (i) previżjonijiet dwar it-traffiku; (ii) previżjonijiet dwar il-kompożizzjoni u l-użu maħsub tal-flotta tagħhom; (iii) il-proġetti ta’ żvilupp tagħhom fl-ajruport involut; (iv) ir-rekwiżiti ta’ kull utent fl-ajruport involut. (e) L-informazzjoni pprovduta abbażi ta’ dan is-subregolament għandha titqies bħala kunfidenzjali u ekonomikament sensittiva u għandha tiġi trattata f’dan is-sens. Kull le. islazzjoni dwar il-borża li tkun tapplika għandha tiġi segwita. (5) Wara li l-Operatur tal-ajruport jikkomunika l-proposti tiegħu lill-KUA, huwa għandu jippreżenta l-proposti tiegħu lill-Bord, wara li jieħu f’konsiderazzjoni, sakemm dan ikun raġonevolment possibbli, il-fehmiet tal-KUA. (6) (a) Bħala parti mill-proċess ta’ konsultazzjoni, l-Operatur tal-ajruport u l-KUA jistgħu jidħlu f’negozjati bil-ħsieb li jagħmlu ftehim dwar il-livell ta’ servizz. (b) Kull ftehim bħal dak dwar il-livell ta’ servizz għandu jistabbilixxi l-livell ta’ servizz li għandu jiġi provdut mill-Operatur tal-ajruport li jkun iqis is-sistema jew il-livell attwali tal-imposti tal-ajruport u l-livell ta’ servizz li għalih ikunu intitolati l-utenti tal-ajruport b’kumpens għall-imposti tal-ajruport. (7) Meta tkun qiegħda tiġi stabbilita, eżaminata, regolamentata jew investigata żjieda fil-livell ta’ imposti tal-ajruport jew ta’ modifika fis-sistema jew fl-istruttura tal-imposti tal-ajruport, skont is-sub regolament (5), il-Bord għandu jkollu aċċess għal kull informazzjoni meħtieġa mill-Operatur tal-ajruport, mill-KUA u mill-partijiet l-oħra involuti. (8) Il-Bord għandu jagħti d-deċiżjoni tiegħu mhux aktar tard minn tliet xhur minn meta l-proposta tiġi ppreżentata lil u mill-Operatur tal-ajruport. (9) Minbarra l-imposti tal-ajruport, l-Operatur tal-ajruport ikollu jedd jirkupra wkoll mingħand l-utenti tal-ajruport, kemm b’żjidiet fl-imposti tal-ajruport kemm xort’oħra, iż-żjidiet fil-kost jew kull telf ta’ dħul li jirriżultaw minn dawk l-avvenimenti eċċezzjonali jew mhux mistennija li jinkludu, iżda mhux limitati għal, bidliet diskriminatorji fit-tassazzjoni jew imposti simili, miżuri tal-Gvern li jistgħu jimponu kull kost żejda f’dak li għandu x’jaqsam mas-sigurtà tal-avjazzjoni jew il-ħarsien tal-ambjent. 4. Funzjonijiet tal-Bord. Emendat: A.L.132 tal-2011. (1) Fil-qadi tal-funzjonijiet tiegħu, il-Bord għandu jippromwovi dan li ġej: (a) l-interessi ta’ min juża l-ajruport, u ta’ l-ekonomija ta’ Malta; u (b) it-tħaddim effiċjenti, ekonomiku u bi profitt ta’ l-ajruport u l-aerodrome. (2) Fil-konsiderazzjoni ta’ l-interessi ta’ dawk li jużaw l-ajruport u ta’ l-ekonomija Maltija, il-Bordiri difittexbilanċ fl-applikazzjoni tal-prinċipji li ġejjin: (a) l-imposti għandhom ikunu relatati ma’ l-ispejjeż, inklużi deprezzament u qligħ fuq il-kapital utilizzat; (b) l-Operatur ta’ l-ajruport għandu jiġi inkoraġġit jinvesti fil-faċilitajiet ta’ l-ajruport biex jilħaq mad-domanda; (ċ) l-imposti għandhom ikunu komparabbli ma’ dawk ta’ ajruporti oħra li jservu żoni li huma f’kompetizzjoni ma’ Malta bħala destinazzjoni turistika; (d) li jintlaħqu livelli ta’ servizzi li huma applikabbli fl-industrija b’mod internazzjonali. (3) Fil-konsiderazzjoni biex jiġi promoss it-tħaddim effiċjenti u bi profitt ta’ l-ajruport, il-Bord għandu jfittex bilanċ fl-applikazzjoni ta’ dawn il-prinċipji: (a) jippermetti lill-Operatur ta’ l-ajruport biex jibbenifika minn kwalunkwe żieda fl-introjti minn attività ta’ avjazzjoni jew attivitajiet oħra u minn miljoramenti fl-effiċjenza billi jħalli l-Operatur ta’ l-ajruportigawdi minn ritorn ’il fuq mill-medja fuq il-kapital impjegat b’riferiment għall-industrija; (b) jippermetti lill-Operatur ta’ l-ajruport li jkollu ritorn inqas mill-medja fuq kapital impjegat li jista’ jirriżulta waqt it-tħaddim normali ta’ l-ajruport filwaqt li jiġi assigurat li l-Operatur ta’ l-ajruport għandu l-mezzi finanzjari biex jipprovdi lil min juża l-ajruport servizz żguru affidabbli: Għall-finijiet ta’ dan il-paragrafu, il-Bord għandu normalment iħalli livelli tar-ritorn fuq kapital, wara li jittieħdu inkonsiderazzjoni l-introjti minn attività ta’ avjazzjoni u attività oħra u l-valur ta’ assi relatati fl-ajruport u fl-aerodrome, fuq bażi ta’ nofs sa wieħed u nofs tad-daqs tar-ritorn fuq il-kapital aġġustat għar-riskju għall-industrija; (ċ) kull attività li ma tkunx teżisti fid-data tas-seħħ ta’ dawn ir-regolamenti, inkluża iżda mhux limitata għal ħwienet tal-bejgħ, m’għandhiex tiġi inkluża fil-kalkoli magħmula għall-finijiet tal-paragrafu (b). L-introjti, l-ispejjeż u l-assi assoċjati ma’ dawn l-attivitajiet ta’ l-Operatur ta’ l-ajruport m’għandhomx jiġu inklużi fil-kalkoli tar-ritorn fuq il-kapital ta’ l-Operatur ta’ l-ajruport. 5. L-Operatur ta’ l-ajruport u l-Bord għandhom jaqblu fuq il-proċess dettaljat li jintuża biex issir kull reviżjoni, inkluża skeda ta’ ħin għall-ikkompletar tar-reviżjoni, li-(a) tippermetti konsiderazzjoni akkurata ta l-kriterji speċifikati fir-regolament 4;(b) tippermetti lil dawk li jużaw l-ajruport u lill-Operatur ta’ l-ajruport biex jipprepara għall-effetti tal-konklużjonijiet ta’ kwalunkwe reviżjoni, u (ċ) tillimita l-impatt fuq ir-riżorsi ta’ l-Operatur ta’ l-ajruport. 6. Waqt li jkun qiegħed jagħmel ir-reviżjoni, il-Bord ikollu d-dritt li jitlob mingħand l-Operatur ta’ l-ajruport l-ispejjeż raġonevoli tiegħu, inklużi l-ispejjeż ta’ dawk il-konsulenti u esperti meħtieġa biex il-Bord ikun jista’ jaqdil-funzjonijiet tiegħu sewwa. 7. Imposti għall-faċilitajiet ajruportwali. Emendat: A.L.132 tal-2011. L-imposti għall-faċilitajiet ajruportwali għandhom jiġu determinati mill-Operatur ta’ l-ajruport. 8. Investigazzjoni. Emendat: A.L.132 tal-2011. (1) Wara li jirċievixilment jew jekk il-Ministru jkollu suspetti raġonevoli li l-Bord mhux qiegħed jimxi, jew ma mexiex, skond dawn ir-regolamenti, il-Ministru jista’, fi żmien xahar minn meta jirċievi l-ilment jew mid-data ta’ meta l-imposti ajruportwali jkunu ġew determinati, jagħmel investigazzjoni skond it-termini tas-sub regolamenti). (2) L-investigazzjoni għandha tiġi kondotta b’mod indipendenti u trasparenti bl-għajnuna ta’ individwi ta’ reputazzjoni rikonoxxuta fil-qasam tar-regolamentazzjoni ekonomika ta’ l-ajruporti. (3) L-investigazzjoni għandha tiġi konkluża permezz ta’ rapport raġonat bil-miktub. (4) Ir-rakkomandazzjonijiet tar-rapport fuq imsemmi jistgħu jiġu aċċettati jew rifjutati mill-Ministru li wara għandu jiddetermina l-azzjoni l-aktar propizja. 9. L-Awtorità għandha tiżgura l-applikazzjoni korretta tal-miżuri meħuda għall-finijiet ta’ konformità mad-Direttiva u li l-proċedura, kondizzjonijiet u kriterji applikati minnha jkunu rilevanti, oġġettivi, non-diskriminatorji u trasparenti. 10. Każijiet ta’ nuqqas ta’ qbil. Miżjud: A.L.132 tal-2011. Fil-każ ta’ nuqqas ta’ qbil bejn il-membri tal-Borddwar xi deċiżjoni fuq l-imposti tal-ajruport, kull membru jista’ jitlob l-intervent tal-Awtorità li għandha teżamina l-ġustifikazzjonijiet għall-modifika tas-sistema jew il-livell ta’ imposti tal-ajruport. 11. (1) Il-modifika fis-sistema jew fil-livell ta’ imposti tal-ajruport li tkun ġiet deċiża mill-Bord, jekk din tiġi mressqa quddiem l-Awtorità, m’għandux ikollha effett qabel ma l-Awtorità tkun eżaminatil-kwistjoni. (2) L-Awtorità għandha, fi żmien erba’ ġimgħat minn meta l-kwistjoni tkun tressqet quddiemha, tieħu deċiżjoni temporanja dwar id-dħul fis-seħħ tal-modifika tal-imposti tal-ajruport, ħlief jekk id-deċiżjoni finali tkun tista’ tittieħed fl-istess skadenza. (3) Mingħajr preġudizzju għas-subregolament (2), l-Awtorità għandha tagħti deċiżjoni finali malajr kemm jista’ jkun, u f’kull każ fi żmien erba’ xhur minn meta l-kwistjoni tkun tressqet quddiemha. Dan il-perjodu jista’ jittawwal b’xahrejn f’każijiet eċċezzjonali u debitament ġustifikati. (4) Kap. 12. Kap. 12. Id-deċiżjonijiet tal-Awtorità għandu jkollhom effett li jorbot fuq l-Operatur tal-ajruport u l-utenti tal-ajruport, bla ħsara għal reviżjoni skont id-dispożizzjonijiet tal-artikolu 469A tal-Kodiċi ta’ Organizzazzjoni u Proċedura Ċivili. (5) L-Awtorità għandha tippubblika rapport annwali dwar l-attivitajiet tagħha. 12. Meta jkunu qegħdin jiġu stabbiliti jew regolamentati l-imposti tal-ajruport jew meta jkun qed isir xieżami jew investigazzjoni dwar il-ġustifikazzjoni għal żjieda fil-livell ta’ imposti tal-ajruport jew għal modifika fis-sistema jew l-istruttura tal-imposti tal-ajruport, il-Bord jew l-Awtorità jistgħu jiġbru imposta fuq l-Operatur tal-ajruport u l-KUAbiex ikopru kull spiża raġonevoli tagħhom, li jinkludu kull spiża sabiex jitqabbdu konsulenti u esperti adatti kif ikun meħtieġ biex jaqdu l-funzjonijiet tagħhom kif imiss. 13. Reati. Sostitwit: A.L.132 tal-2011. (1) Kull persuna li tonqos milli tipprovdi lill-Bord Regolatorju tal-Imposti tal-Ajruport jew lill-Awtorità l-informazzjoni rilevanti mitluba fi żmien raġonevoli li jiġi speċifikat f’avviż bil-miktub tkun ħatja ta’ reat. (2) Kull persuna li xjentement tipprovdi informazzjoni falza lill-Bord jew lill-Awtorità tkun ħatja ta’ reat. 14. Pieni. Emendat: A.L.411 tal-2007. Sostitwit: A.L.132 tal-2011. Sostitwit: A.L.132 tal-2011. (1) Persuna li tagħmel reat taħt ir-regolament 13(1) teħel, meta tinsab ħatja, multa ta’ mhux iżjed minnelfejn u ħames mitteuro (€ 2,500), u fil-każ tat-tieni reat jew reat sussegwenti, multa ta’ mhux iżjed minn ħames telefeuro (€ 5,000). (2) Persuna li tagħmel reat taħt ir-regolament 13(2) teħel, meta tinsab ħatja, multa ta’ mhux iżjed minn għaxar telefeuro (€ 10,000) jew priġunerija għal żmien mhux iżjed minn sitt xhur, jew dik il-multa u l-priġunerija flimkien.